Көкшетау қаласы әкімдігінің

2025 ж. \_\_\_\_\_\_\_ «\_\_»

№ \_\_\_\_\_\_\_\_\_\_\_\_\_

қаулысымен бекітілген

**«Taza Qazaqstan» бағдарламасы аясында өткізілетін Көкшетау қаласындағы көппәтерлі тұрғын үйлер арасындағы «Ең үздік абаттандырылған және көгалдандырылған аула» байқауының ережесі**

**1-бөлім. Жалпы ережелер**

1. Осы Ереже меншік нысандарына қарамастан байқауды өткізу шарттарын айқындайды.
1.1. Осы Ережеде келесі ұғымдар қолданылады:
1.2. комиссия – байқау жеңімпаздарын анықтау үшін қала әкімдігі деңгейінде құрылатын комиссия;
1.3. байқауға қатысушы – кондоминиум нысанын басқару және техникалық пайдалану мақсатында құрылған және/немесе тартылған, сондай-ақ кондоминиум нысанының, аула маңы мен оған іргелес аумақтың ортақ мүлкін күтіп-ұстау қызметін шарт негізінде көрсететін, коммерциялық емес және/немесе коммерциялық ұйым болып табылатын заңды немесе жеке тұлға;
1.4. қаралатын нысан – Қазақстан Республикасының заңнамасына сәйкес тіркелген, пәтерлер, тұрғын емес үй-жайлар, автотұрақ орындары мен қоймалар жеке (бөлек) меншікте, ал жеке (бөлек) меншікте емес бөліктері – пәтер, тұрғын емес үй-жай, автотұрақ, қойма иелерінің ортақ үлестік меншігінде, сондай-ақ көппәтерлі тұрғын үйдің астындағы немесе аула маңындағы біртұтас бөлінбейтін жер учаскесі мен қолжетімді инфрақұрылым элементтері кіретін кондоминиум нысаны.

1.5. ғимараттың қасбеті – ғимараттың сыртқы алдыңғы жағы.
1.6. іргелес аумақты күтіп-ұстау – белгіленген және іргелес аумақтарда (тиісті шарт жасалған жағдайда) жүргізілетін, аумақты тазалау, тазалықты сақтау, ғимараттардың, құрылыстардың, кіші сәулет нысандарының, қоршаулар мен дуалдардың қасбеттерін уақтылы жөндеу, көгалдандыру жұмыстарын қамтитын іс-шаралар кешені, қолданыстағы заңнамаға сәйкес жүзеге асырылады.
1.7. көппәтерлі тұрғын үйдің аула маңындағы жер учаскесі (бұдан әрі – аула маңындағы жер учаскесі) – көппәтерлі тұрғын үйге іргелес орналасқан және абаттандыру, көгалдандыру, спорттық және ойын алаңдарын, кіреберіс жолдарды, автотұрақтарды, тротуарларды, кіші сәулет нысандарын орналастыруға арналған жер учаскесі.
1.8. іргелес аумақ – ғимараттың, құрылыстың, қоршаудың, құрылыс алаңының, сауда, жарнама және басқа да заңды немесе жеке тұлғалардың меншігінде, иелігінде, жалға алуында немесе балансында тұрған нысандардың шекараларына тікелей жанасатын, периметрі бойынша бес метр шегіндегі аумақ.

1.9. шағын сәулет нысандары (ШСН) – құрылыс ансамблінің жалпы композициясын толықтыратын, өзіне тән қарапайым функциялары бар көмекші сәулеттік құрылыстар, жабдықтар мен көркем-сәндік элементтер.
1.10. тұрғын үй қатынастары және тұрғын үй-коммуналдық шаруашылық саласындағы ақпараттандыру объектілері (бұдан әрі – ТКШ ақпараттандыру объектілері) – тұрғын үй қатынастары және тұрғын үй-коммуналдық шаруашылық саласындағы электрондық ақпараттық ресурстар мен ақпараттық жүйелер;
1.11. тұрғын үй қатынастары және тұрғын үй-коммуналдық шаруашылық саласындағы ақпараттандыру субъектілері (бұдан әрі – ТКШ ақпараттандыру субъектілері) – уәкілетті орган, жергілікті атқарушы органдар, тұрғын үй-коммуналдық шаруашылықты дамыту орталығы, табиғи монополия субъектілері, мүлік иелерінің бірлестіктері, жай серіктестіктер, көппәтерлі тұрғын үйді басқарушы тұлғалар, басқарушы компаниялар, сервистік қызмет субъектілері, пәтерлер мен тұрғын емес үй-жайлардың иелері және өзге де субъектілер;
1.12. қаралатын нысан элементі — қаралатын нысан және/немесе оның бір бөлігі, аула маңындағы және/немесе іргелес аумақ, оның құрамдас бөлігі немесе жүйесінің компоненті. Бұл нысанның қарауға, талдауға, жүйелеуге және бағалау парағының критерийлеріне сәйкес оның жекелеген элементтерінің арақатынасын анықтауға жататын кез келген сипаттамалары болуы мүмкін;
1.13. қорытынды хаттама – комиссия жүргізген қарау нәтижелері бойынша тиісті органмен және/немесе тұлғамен келісілген шешім.

**2-бөлім. Байқауды өткізу**

2.1. Байқауға өтінім тіркелген сәтте Көкшетау қаласындағы кондоминиум нысандарын басқару және/немесе техникалық қызмет көрсету бойынша қызмет көрсету шарты бар және/немесе ресми тіркелген ұйымдар қатыса алады.

2.2. Байқаудың өткізілуі және оған өтінім қабылдау туралы хабарландыру Көкшетау қаласы әкімдігінің ресми ақпараттық интернет-ресурсында жарияланады.

2.3. Байқау келесі критерийлер бойынша өткізіледі:

«Үздік абаттандырылған және көгалдандырылған аула» — бағаланады:

- аула аумағы мен балалар (спорт) алаңдарының санитарлық талаптарға сай ұсталуы;

- аумақтың көгалдандырылуы және өсімдіктердің әртүрлілігі (гүлзарлар, көгалдар, ағаштар мен бұталар);

- аумақтың тазалығы мен абаттандырылуы;

- тұрғын үйдің кіреберіс бөліктерінде подъезд нөмірлері, пәтерлер мен диспетчерлік қызметтердің байланыс телефондары жазылған тақтайшалардың болуы;

- үйдің қасбетінің жағдайы, аула мен кіреберістердің жарықтандырылуы, кіреберіс есіктері мен үйдің қабырғаларында өз бетінше ақпарат орналастырудың болмауы, арнайы хабарландыру тақтасының болуы;

- пәтер иелері тарапынан кіші архитектуралық формалар мен кіреберіс топтарын (подъезд) сырлау бойынша жұмыстардың орындалуы;

- МЖД-ның жылыту маусымына дайындалуы;

- мүгедектігі бар азаматтар үшін инфрақұрылымның қолжетімділігі.

2.4. Байқауды ұйымдастыру және қорытындысын шығару байқауды дайындау және өткізу жөніндегі комиссияға (бұдан әрі – байқау комиссиясы) жүктеледі.

2.5. Байқау комиссиясының негізгі функциялары мыналар:

–байқауға қатысушылардың өтінімдерін (бұдан әрі – өтінімдер) қарау;

–байқауға қатысу үшін ұсынылған материалдар мен құжаттарды (бұдан әрі байқау материалдары) қарау;

-байқаудың қорытындысын шығару.

2.6. Байқау комиссиясы төрағадан, хатшыдан және комиссия мүшелерінен тұрады. Комиссия хатшысы өтінімдер мен байқау материалдарын қабылдауды, байқау материалдарын жинақтап, талдауды және комиссия отырыстарына ұсыныстар дайындауды жүзеге асырады. Байқау комиссиясының отырысы оның мүшелерінің жартысынан көбі қатысқан жағдайда заңды болып есептеледі. Комиссия шешімдері ашық дауыс беру арқылы қатысып отырған мүшелердің көпшілік дауысымен қабылданады. Шешімдер хаттамалармен рәсімделеді және барлық комиссия мүшелері қол қояды.

2.7. Байқауға Көкшетау қаласындағы көппәтерлі тұрғын үйлердің тұрғындары және кондоминиум нысандарын басқару органдары қатыса алады.

2.8. Байқауға қатысу үшін өтінімдер 2025 жылғы 26 мамыр мен 30 мамыр аралығында Көкшетау қаласының «Тұрғын үй қатынастары және тұрғын үй инспекциясы бөлімі» мемлекеттік мекемесінің gu\_ozho\_zhi@akmo.gov.kz электрондық поштасына (байқау комиссиясының хатшысына) жолданады. Өтінім осы ереженің 1-қосымшасына сәйкес нысан бойынша толтырылуы тиіс және кемінде 5 фотосурет пен бейнематериал қоса берілуі қажет.

2.9. Байқауға қатысуға өтінімдерді көппәтерлі тұрғын үйлердің тұрғындары немесе олардың *төрағалары (ПИК, МИБ, ЖС, басқарушы компаниялар және т.б.)* 2025 жылғы 26 мамырдан 30 мамырға дейін конкурс комиссиясының хатшысының gu\_ozho\_zhi@akmo.gov.kz электрондық поштасына жібереді. Өтінім осы Ереженің №1 қосымшасына сәйкес нысан бойынша толтырылуы керек, сондай-ақ байқауға ұсынылған нысанға қатысты кемінде 5 фотосурет пен бейнематериал қоса тіркелуі тиіс.
2.10. Байқау ережесі Көкшетау қаласы әкімдігінің ресми ақпараттық интернет-ресурсында жарияланады.

**3-бөлім. Байқау шарттары**

3.1. Байқауға қатысушы болып осы Ереженің №1 қосымшасына сәйкес өтінімді конкурс комиссиясына жіберген тұлғалар танылады. Белгіленген мерзімнен кейін ұсынылған байқау материалдары қаралмайды.

3.2. Байқау 2025 жылғы 2 маусымнан 1 шілдеге дейін өткізіледі.

**4-бөлім. Қорытынды шығару тәртібі және жеңімпаздарды марапаттау**

4.1. Байқаудың қорытындысы осы Ережеге сәйкес шығарылады.

4.2. Конкурс комиссиясы 3.2-тармақта көрсетілген мерзімдерде ұсынылған өтінімдерді қарап, нәтижелерді тіркеу үшін нысанға барады.

4.3. Байқау жұмыстары осы Ережеде көрсетілген әрбір критерий бойынша бағаланады. Әр критерий 0-ден 5 баллға дейінгі аралықта бағаланады. Байқаудың жеңімпазы – комиссия мүшелерінің қойған ұпайларын қосу арқылы ең жоғары балл жинаған қатысушы. Жеңімпазға I (бірінші) орын беріледі, сондай-ақ II (екінші), III (үшінші) орындар тағайындалады.

4.4. Конкурс комиссиясының шешімі қорытынды хаттамамен рәсімделеді, оны комиссия мүшелерінің кемінде жартысы қол қою арқылы бекітеді.

4.5. Байқау қорытындылары туралы ақпарат Көкшетау қаласы әкімдігінің ресми ақпараттық интернет-ресурсында орналастырылады.

4.6. Жеңімпаздарды марапаттау салтанатты іс-шарада өткізіледі. Іс-шараның күні, уақыты және өтетін орны туралы жеңімпаздарға қосымша хабарланады. Жүлделі орындарға (1, 2, 3 орын) бағалы сыйлықтар қарастырылған.

*Ережеге сәйкес*

*1-қосымша*

 **«Ең үздік абаттандырылған және көгалдандырылған аула»**

 **байқауына қатысуға арналған**

 **ӨТІНІМ ФОРМАСЫ**

**байқауға қатысуға арналған**

 **ӨТІНІМ**

Жеке тұлғалар үшін – (Т.А.Ә.), заңды тұлғалар үшін – мекеменің атауы және басшысының Т.А.Ә. көрсетуіңізді сұраймыз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Жеке тұлғалар үшін – тұратын мекенжайы, заңды тұлғалар үшін – орналасқан мекенжайы) конкурстың қатысушылары қатарына қосылсын:

**«Ең үздік абаттандырылған және көгалдандырылған аула»**

 Байқау шарттарымен келісемін.

 Фото және видео материалдарды поштаға, КПТҮ мекенжайымен

 бірге жолдаймын.

 Байланыс телефоны: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 2025 ж. « \_\_\_» \_\_\_\_\_\_\_\_\_\_\_\_\_\_\_\_\_\_\_

 (қолы) (аты-жөні, тегі)

*Ережеге сәйкес*

*2-қосымша*

**КОНКУРСТЫҚ ЖҰМЫСТАРДЫ БАҒАЛАУ ПАРАҚТАРЫ**

|  |  |  |
| --- | --- | --- |
| **Критерий** | **Бағалау****(0-5)** | **Пікір** |
| **КПТҮ ең үздік абаттандырылған және көгалдандырылған аула** |
| Аула аумағы мен балалар (спорттық) алаңының санитарлық талаптарға сай ұсталуы; |  |  |
| Көгалдандырудың болуы және өсімдіктердің әртүрлілігі (гүлзарлар, көгалдар, ағаштар мен бұталар); |  |  |
| Аумақтың тазалығы мен абаттандырылуы; |  |  |
| Үйдің қабырғаларында подъезд нөмірлері, пәтерлер және диспетчерлік қызметтердің байланыс телефондары көрсетілген тақтайшалардың болуы; |  |  |
| Үйдің қасбетінің жағдайы, аула мен подъездердің жарықтандырылуы, кіреберіс есіктер мен қабырғаларда өз бетінше ақпарат ілудің болмауы, бұл үшін арнайы хабарландыру тақтасының болуы; |  |  |
| Пәтер иелері тарапынан шағын архитектуралық формалар мен кіреберіс топтарды (подъездерді) сырлау жұмыстарын жүргізу; |  |  |
| Көпқабатты тұрғын үйді жылыту маусымына дайындау; |  |  |
| Мүгедектігі бар азаматтар үшін инфрақұрылымның қолжетімділігі. |  |  |
| Жалпы ұпай саны |  |  |

*Бұл бағалау парақтары сәйкес критерийлер бойынша пайдаланылады.*

*Ережеге сәйкес*

*3-қосымша*

***Конкурсты өткізу кестесі***

|  |  |  |  |
| --- | --- | --- | --- |
| **Атауы**  | **Өткізілу мерзімі** | **Қорытындысын шығару күні** | **Жүлделі қоры** |
| **«Ең үздік абаттандырылған және көгалдандырылған аула»** | 2025 жылғы 2 маусымнан 1 шілдеге дейін | Қорытындысы бойынша салтанатты шара | **1-орын** *«20 млн теңгеге дейінгі абаттандыруға сертификат»* |
| **2-орын** *«10 млн теңгеге дейінгі абаттандыруға сертификат»* |
| **3-орын** *«5 млн теңгеге дейінгі абаттандыруға сертификат»* |